SVI ลุ้น Q361 กำไรทำสถิติสูงสุดใหม่ แถมโบรกฯอัพประมาณการปี61-62แนะซื้อ
SVI ลุ้น Q361 กำไรทำสถิติสูงสุดใหม่ แถมโบรกฯอัพประมาณการปี61-62แนะซื้อ
3 ต.ค. 2561

บล.ไอร่า ระบุในบทวิเคราะห์วันนี้(3ต.ค.)ว่า บริษัท เอสวีไอ จำกัด (มหาชน) หรือ SVI คาดผลประกอบการ ไตรมาส 3/61 กำไรปกติทำระดับสูงสุดใหม่อีกครั้ง หลังปัญหาการขาดแคลนวัตถุดิบมีแนวโน้มดีขึ้นตามลำดับ ขณะที่ SVI ได้ Stock วัตถุดิบตั้งแต่ช่วง 1H/61 เพื่อรองรับยอดคำสั่งซื้อที่เติบโตอย่างรวดเร็วคาดยอดขาย-ไตรมาส 3/61ทำจุดสูงสุดใหม่ที่ 130 – 140 ล้านUSD
ทางด้านความสามารถทำกำไร คาดอัตรากำไรขั้นต้นมีแนวโน้มดีขึ้นต่อเนื่อง หลัง SVI สามารถเจรจากับลูกค้า และปรับเพิ่มราคาขายตามต้นทุนวัตถุดิบที่สูงขึ้น ประกอบกับเงินบาทอ่อนค่าเฉลี่ย 3%qoq ขณะที่ SVI ได้ประโยชน์จาก Stock วัตถุดิบในช่วงที่เงินบาทแข็งค่า
แนวโน้มไตรมาส4/61 คาดยอดขายอยู่ในระดับสูงใกล้เคียงกับ ไตรมาส3/61จากปัจจุบัน SVI ยังคงมีคำสั่งซื้อคงค้างรอการผลิตจำนวนมาก หลังสามารถจัดหาวัตถุดิบได้มากขึ้น ทำให้มีความเป็นไปได้สูงที่จะปรับเพิ่มประมาณการณ์ปี’61 และปี’62 หลังประกาศงบการเงินไตรมาส3/61 ประเมินราคาเป้าหมายปี’62 ที่ 6.35 บาท